Clintonnak bõrrákja volt
A múlt héten szövetmintát vettek Bill Clinton leköszönõ amerikai elnök bõrébõl, miután a hátán egy apró elváltozást találtak. A vizsgálatok megerõsítették, hogy az elváltozás rákos eredetû.
Jake Siewert, a Fehér Ház sajtótitkára elmondta: a Clintonnál észlelt elváltozás a bõrrák egy igen gyakori fajtája, ami évente egymillió bõrrákos esetbõl 800 ezernél elõfordul. "Miután a bõrdarabot eltávolították, azt mondhatom: az elnöknek nincs is már bõrrákja" - tette hozzá Siewert.

A seb környéki szövetdarabot január 12-én vették le Clinton hátáról a marylandi Bethesda haditengerészeti kórházban. A seb környéki bõrfelületet megfelelõ módon ellátták, így az orvosok szerint nagyon kicsi annak az esélye, hogy újra bõrrák jelentkezzen Clintonnál. Fél év múlva mindenesetre vissza kell mennie a kórházba kontrollra a leköszönõ elnöknek.

Clinton hátán már többször is találtak nap által okozott barna foltokat, de ez volt az elsõ eset, hogy felmerült a rák veszélye.

(MTI)

Ajánló:

(angolul)

Korábban:

(2001. január 15.)
Fehér Ház szövetminta Bill Clinton elváltozás bõrrák